अहिलेसम्म उक्त क्षेत्रमा मानिसहरूको विरोधको विपरीत कम्पनीले सुरुङ खन्ने काम यथावत राखेको छ। केही दिन अघि विरोधले गर्दा काम बन्द गरेको भए पनि अहिले पुलिस बल तैनाथ गरेर हुन्छ कि लुकीछिपी राति-राति पनि सुरुङ बनाउने कार्य भइरहेको सेभ सिक्किमका अर्का सदस्य यापछुङलाले बताए। तिनले भने, धार्मिक् आस्थाको कारण यो नदी अतिनै पवित्र रहेको छ जसको पुजा गरिन्छ अनि यसै नदीमा 1997 मा करोडौं रूपियॉं खर्च गरेर निर्माण लगभग पुरा गर्न आँटेको राथोङछु परियोजना वर्तमान सरकाले रद्द गरेको हो तर अहिले त्यसै नदीमा परियोजना लगाउएर धार्मिक आस्थामा पनि चोट पुर्‍याएको छ। यसलाई तुरन्तै बन्द गरिनुपर्छ, तिनले भने। जनताको भावनालाई जिल्ला प्रशासन अनि जन प्रतिनिधि क्षेत्र विधायकले समेत अवहेलना गरेको बताउँदै सेभ सिक्किमका प्रितनिधिहरूले बाध्य भएर राज्यपालसित गुहार लगाउन परेको अवगत गराए।
